Ishockey under Vinter-OL 2022 – Menn – Kvalifisering

Kvalifiseringen til herrenes ishockeyturnering under Vinter-OL 2022 i Beijing ble avgjort av IIHFs verdensranking i etterkant av Ishockey-VM 2019. Vertsnasjonen Kina, samt de åtte beste landene i verden, var automatisk kvalifisert til turneringen, mens alle andre land ville ha en sjanse til å kvalifisere seg til de resterende tre plassene i turneringen.

Kvalifiserte land

Direkte kvalifisering og seeding
For å kvalifisere seg direkte til OL skulle landet være rankert som en av de åtte beste landene i verden på IIHFs verdensranking i etterkant av ishockey-VM 2019. Poengene mottatt ved årets turnering veier høyest. Poenger mottatt i årene før reduseres lineært med 25 prosent inntil det femte året, som ikke inkluderes i poengregningen.

Dermed var Russland, Finland, Tsjekkia, Sverige, Canada, Slovakia, USA og Sveits direkte kvalifisert til OL.

Land uten seeding valgte ikke å delta i OL-kvalifiseringen.

Første førkvalifiseringsrunde
Åtte lag begynte kvalifiseringsprosessen i to turneringer. Vinneren av hver gruppe avanserte til andre førkvalifiseringsrunde.

Gruppe N

Gruppe N ble spilt i Kockelscheuer i Luxembourg fra 8 to 10. november 2019. Kirgisistan, som skulle debutere i Divisjon IV ved ishockey-VM 2020, beseiret de andre lagene fra Divisjon III og avanserte dermed til den andre førkvalifiseringsrunden. Med turneringsseiren revansjerte de ydmykelsen fra Divisjon III-kvalifiseringen i 2019 hvor de fikk annullert resultatet av fire kamper etter å ha brukt en ikke spillerberettiget spiller. Allerede etter turneringens andre dag hadde Kirgisistan sikret seg avansement etter å ha beseiret høyere seedede De forente arabiske emirater og vertsnasjonen Luxembourg.

Alle klokkeslett er gitt i lokal tid UTC+01.00.

Gruppe O

Gruppe O ble spilt i Sanya i Kina fra 7 to 10. november 2019. På grunn av demonstrasjonene i Hongkong ble turneringen flyttet fra Hongkong til Sanya på øyen Hainan. Kinesisk Taipei fikk en god start på turnering med seire over Thailand og Kuwait. Thailand overrasket med å slå Hongkong. På turneringens siste dag skulle Taipei spille mot Hongkong, og selv om at Taipei nesten hadde sikret avansement var det fortsatt en mulighet for at Hongkong kunne avansere. Hvis Taipei tapte stort i ordinær tid ville medføre poenglikhet mellom dem, Hongkong og Thailand, og Taipei ville dermed misse avansementet. Hongkong spilte desperat og Chi Lok Chau ga dem ledelsen i undertall etter allerede 91 sekunder, men Hung-Ju Lin svarte med to mål for Taipei for å sikre en 2–1-ledelse ved første pause. Lagene utvekslet fire mål i andre periode hvor Taipei først økte ledelsen til 4–1 før Justin Cheng og Chi Lok Chau reduserte for Hongkong. I tredje periode scoret Hongkong to mål for å ta ledelsen 6–5 innen utvisninger begynte å ødelegge for Hongkong. To overtallsmål på knapt to minutter sendte Taipei i ledelsen et mål i tomt bur forseglet en 7-5-seier og sikret avansement.

Alle klokkeslett er gitt i lokal tid UTC+08.00.

Andre førkvalifiseringsrunde
Tolv lag spilte i tre turneringer for å avgjøre kvalifiseringen til den tredje førkvalifiseringsrunden. Hver gruppevinner avanserte til tredje førkvalifiseringsrunde og ble rangert etter sin kvalifiseringsseeding og ble seedet som  kvalifikant syv, åtte og ni.

Gruppe K

Gruppe K ble spilt i Brașov i Romania fra 12. til 15. desember 2019. Åpningskampen mellom Island og Kirgisistan markerte første møte mellom landene noensinne, og Olafur Björnsson ledet an for islendingene med fire mål i en solid 9–4-seier. Vertsnasjonen Romania hadde en treg start mot Israel med kun ett mål i første periode og fire i midtperioden på tross av at de sist vant skuddstatistikken hele 92-6. Rumenerne fant formen i trejde periode og scoret ti mål og vant til sist kampen 15–0.

Alle klokkeslett er gitt i lokal tid UTC+02.00.

Gruppe L

Gruppe L ble spilt i Barcelona i Spania fra 13. til 15. desember 2019. Nederland innledet OL-kvalifiseringsturneringen med en overbevisende 17–1-seier over Mexico, hvor Bartek Bison gjorde hattrick og Nick Verschuren scoret fire mål. Dagen etter sørget de nederlandske favorittene for ennå en storseier da de slo Kinesisk Taipei 14–1, denne gangen ført an av Nick Verschurens hattrick og Danny Stemphers fem mål. Spania sørget for en gruppefinale mot Nederland ved å slå Mexico med overbevisende 15–1-seier.

Kinesisk Taipei, som lå på 45. plass på IIHF-rankingen, fikk deres mest imponerende seier til dato da de slo 34-seedede Mexico 15–1. Kaptein Hung-Ju Lin ledet an med et hattrick og tre assist og noterte seg dermed for 13 målpoeng (6+7). Det var dermed duket for en gruppefinale mellom Nederland og Spania. Etter en målløs første periode måtte kampen avbrytes på grunn av et hull i isen. Kampen ble avlyst etter to og en halv times forgjeves forsøk på å reparere isen. Kampen ble flyttet til den 8. januar 2020. Spania matchet de høyere rangerte nederlenderne gjennom store deler av kampen. Tre minutter inn i første periode åpnet Nederland scoringskontoen da et skudd fra blålinjen av Giovanni Vogelaar traff Spanias målvakt Ander Alcaine og deretter traff Bartek Bisons kølleblad mens han skøytet forbi målet. Spania utlignet etter elleve minutter i kampens første overtallsspill da Oriol Rubio skøt på direkten fra mållinja etter en pasning fra blålinjen av Adrian Ubieto.

Alle klokkeslett er gitt i lokal tid UTC+02.00.

Gruppe M

Gruppe M ble spilt i Sisak i Kroatia fra 13. til 15. desember 2019.

Alle klokkeslett er gitt i lokal tid UTC+01.00.

Tredje førkvalifiseringsrunde

Gruppe G
Gruppe G ble spilt i Jesenice i Slovenia fra 6. til 9. februar 2020. 

Alle klokkeslett er gitt i lokal tid UTC+01.00.

Gruppe H
Gruppe H ble spilt i Nur-Sultan i Kasakhstan fra 6. til 9. februar 2020. 

Alle klokkeslett er gitt i lokal tid UTC+06.00.

Gruppe J

Gruppe L ble spilt i Nottingham i Storbritannia fra 6. til 9. februar 2020. 

Alle klokkeslett er gitt i lokal tid UTC±0.

Endelig olympisk kvalifiseringsrunde
Den endelige olympiske kvalifiseringsrunden skulle opprinnelig ha funnet sted fra 27. til 30. august 2020 men ble flyttet til 26. til 29. august 2021 på grunn av koronaviruspandemien. For andre gang ble den endelige OL-kvalifiseringsturneringen lagt til august for å tillate at lagenes NHL-spillere kunne være til rådighet for deres respektive landslag.

Lagene rangert på 9. til 18.-plass på IIHFs verdensranking fra 2019 deltok, sammen med tre lagene som vant deres respektive grupper i den tredje førkvalifiseringsrunden. Lagene rangert fra 9.- til 11.-plass hadde hjemmebanefordel med mindre de frasa seg retten til denne. Vinnerne av de tre gruppene ville kvalifisere seg til vinter-OL 2018, og vil bli plassert i gruppe A, B og C.

Ettersom at OL-kvalifiseringen skulle spilles i august var alle NHL-spillere som utgangspunkt tilgjengelige for spillerne. På grunn av koronaviruspandemien oppstod det en konflikt mellom NHL og spillerorganisasjonen NHLPA på den ene siden, og Det internasjonale ishockeyforbundet (IIHF) på den andre siden.  NHLPA anbefalte spillerne om ikke å delta i OL-kvalifiseringen på grunn av at de ikke ville betale en ekstra covid-19-forsikring for sine spillere som følge av at NHL-klubbenes eiere ikke vil betale dem lønn hvis de pådrar seg koronaviruset i forbindelse med OL-kvalifiseringskampene og må stå over NHL-kamper. IIHF på den andre siden ville heller ikke betale forsikringen. Den 21. august gikk IIHF med til å dekke forsikringen.

Gruppe D

Gruppe D vil bli arrangert i Bratislava i Slovakia fra 26. til 29. august 2021. Kampene spilles i Ondrej Nepela Arena.

Polen sjokkerte ved å slå Hviterussland 1–0 i åpningskampen, mye takket være målvakt John Murrays, som blokkerte alle 46 hviterussiske skudd på mål. Hviterusserne dominerte kampen men polakkene spilte solid defensivt og utnyttet sjansen med litt over fem minutter igjen av tredje periode. Alan Lyszczarczyk bar pucken inn i hviterussernes sone og sendte den videre til Filip Komorski, som avfyrte et håndleddsskudd forbi målvakt Danny Taylor, hvoretter pucken trillet inn i mål. I den andre kampen gikk Slovakia kraftig ut fra start, og Hudáček ga slovakerne ledelsen to minutter ut i første periode med et slagskudd som passerte Østerrikes målvakt David Kickert. Østerrikerne tilbrakte en del av perioden i undertall men klarte å oppbygge momentum i siste halvdel av perioden. I andre periode gjenopptok slovakerne offensiven og Gernát økte ledelsen til 2−0 etter åtte minutter av perioden etter et skudd fra vantet. På tross av å ha mest puckbesittelse og dominere skuddstatistikken klarte ikke slovakerne å øke ledelsen, og i tredje periode så slovakerne ut til å forsøke å beskytte pucken og å ri tiden ut. Østerrikerne tok sjansen og reduserte med sju minutter før slutt da Brian Lebler satte inn en løs puck etter en nærkamp foran det slovakiske målet. Østerrikes muligheter for et comeback punkterte 36 sekunder før slutt da Lukas Haudum ble utvist for en hodetakling. Østerrikerne klarte nesten å score i undertall i en 2-mot-1-situasjon. Slovakia vant dermed kampen 2−1.

Dommere
Følgende dommere og linjedommere ble utnevnt til å dømme kampene:

Lagoppsett
Vertsnasjonen Slovakia var favoritter til å vinne gruppen, og troppen ble offentliggjort 16. august 2021. Flere av landets NHL-spillere var ikke tilgjengelige for kvalifiseringen var forskjellige årsaker: målvakten Jaroslav Halák (Vancouver Canucks), backene Erik Černák (Tampa Bay Lightning), Zdeno Chára (Washington Capitals) og Andrej Sekera (Dallas Stars), og løperne Tomáš Tatar (New Jersey Devils) og Richard Pánik (New York Islanders).

Kamper

Alle klokkeslett er gitt i lokal tid UTC+01.00.

Statistikk
Toppscorere

Kilde: IIHF.com

Beste målvakter
De fire beste målmaktene som har spilt 40 % eller mer av lagets totale spilleminutter.

Kilde: IIHF.com

Gruppe E

Gruppe E vil bli arrangert i Riga i Latvia fra 26. til 29. august 2021. Kampene spilles i Arēna Rīga. Kampprogrammet ble offentliggjort 20. juli 2021.

Dommere
Følgende dommere og linjedommere ble utnevnt til å dømme kampene:

Lagoppsett

Kamper

Alle klokkeslett er gitt i lokal tid UTC+02.00.

Statistikk
Toppscorere

Kilde: IIHF.com

Beste målvakter
De fem beste målmaktene som har spilt 40 % eller mer av lagets totale spilleminutter.

Kilde: IIHF.com

Gruppe F

Gruppe F ble arrangert i Oslo i Norge fra 26. til 29. august 2021. Kampene ble spilt i Nye Jordal Amfi. Kampprogrammet ble offentliggjort 18. juli 2021. Med bakgrunn i de gjeldende COVID-19-restriksjonene var det åpnet for  tilskuere per kamp.

Forhåndsfavorittene fra Danmark kvalifiserte seg for første gang i historien til OL ved å slå Norge 2−0 i turneringens siste kamp.

I åpningskampen vant Danmark mot Slovenia 4−3 etter å ha holdt unna et tungt slovensk press i slutningen av kampen. Danskene dro ifra i første periode med tre mål av Nikolaj Ehlers, Frederik Storm og Patrick Russell. Slovenias Jan Drozg reduserte for Slovenia i overtall etter et flippass fra kaptein Anže Kopitar, før Ehlers svarte for Danmark med å øke ledelsen. I tredje periode la Slovenia et stort press på det danske målet og scoret to ganger. I de intense sluttminuttene jaktet slovenerne en utligning, men Danmark holdt unna og revansjerte dermed tapene fra OL-kvalifiseringene i 2013 og 2016.

Innen Norges åpningskamp kom nyheten om at stjernespiller Patrick Thoresen ikke kunne spille kampen grunnet en skade pådratt i en treningskamp mot Latvia uken før. Norge styrte spillet i åpningsminuttene, men Sør-Korea tok overraskende ledelsen snaut seks minutter ut i kampen etter at det norske laget mistet pucken og ble straffet hardt på en kontring. Sang Woo Shin fant Ki-Sung Kim inne foran mål, og han styrte bortelaget i ledelsen. Kun 20 sekunder senere utlignet Norge etter at Erlend Lesund scoret etter en dropp. Noen par minutter senere utnyttet Norge en sørkoreansk feil i defensiv sone og Ken André Olimb ga Norge ledelsen. I andre periode styrte Norge spillet og spilte seg til mange store sjanser. Fire minutter inn i perioden ga det uttelling da Stefan Espeland styrte en retur i åpent mål etter at Sør-Koreas målvakt Matt Dalton blokkerte Ken André Olimbs skudd. våken. Tross flere store sjanser kom det ikke flere mål i perioden. I tredje periode økte Tobias Lindström ledelsen til 4−1 etter et pass fra Christian Kåsastul. Norge vant kampen 4−1. Etter kampen opplyste landslagstrener Petter Thoresen at Patrick Thoresens skadesituasjon var alvorlig, men håpet på at han var spilleklar til kampen mot Slovenia.

Kampene på dag to av turneringen var offensivt eksplosive affærer for både Danmark og Norge. Sør-Korea sjokkerte igjen da Kim Ki-sung scoret i overtall seks minutter inn i kampen, før Joachim Blichfeld utlignet for Danmark i sluttminuttet av perioden. Hvor det danske spillet i første periode var rotete, ble Sør-Korea overkjørt i midtperioden da danskene sju mål, anført av Oliver Bjorkstrands tre mål på fem og et halvt minut. De desillusionerte sørkoreanerne måtte se ytterligere tre mål gå inn før danskene avsluttet med å vinne 11−1. I kampen mellom Norge og Slovenia startet nordmennene forrykende ved å score tre mål i de første ti minutter av kampen. Martin Røymark scoret først da han skjøt pucken via hoften til målvakten Gašper Krošelj og inn i mål. 53 sekunder senere økte Christian Kåsastul ledelsen. Norge fortsatte å presse på og spille aggressivt, og to minutter senere ga det igjen uttelling. Med Erlend Lesund i utvisningsboksen spilte Norge i undertallsspill, men den slovenske NHL-stjernen Anže Kopitar slurvet med pucken, og Norge kunne kontre. Mats Rosseli Olsen plukket opp den løse pucken og fant Ken André Olimb foran mål, som enkelt kunne sette inn Norges tredje scoring. Tre minutter senere reduserte Blaž Gregorc for Slovenia i overtall, og halvannet minutt etter mistet Emil Lilleberg pucken i midtsonen som åpnet for en slovensk kontring. Kopitar sendte pucken videre til Robert Sabolič, som styrte den videre forbi Haukeland. Slovenerne styrte spillet i resten av perioden. I starten av andre periode ble Ken André Olimb hektet på vei mot målet i et kontringsforsøk, og dommerne dømte straffeslag. Mats Zuccarello tok straffeslaget, som skled rolig fram mot målet, før han sendte pucken mellom benene på Slovenias målvakt. Slovenia presset på utover perioden, men godt norsk målvaktsspill og forsvar forhindret slovenerne. To minutter før sluttspilt andreperiode økte Norge ledelsen, da Ken André Olimb fant sin bror Mathis ved bakerste stolpe, som vippet pucken i mål. Minuttet senere snappet Rosseli Olsen en retur, fintet ut målvakten og sendte pucken inn i nettet. I tredje periode kom ikke Zuccarello ut fra garderoben, og slovenerne kom inn i kampen igjen da de satte inn to mål på fire minutter, først ved Sabolič, så ved Kristjan Čepon. Etter noen intense sluttminutter økte Norge ledelsen da Kåsastul fyrte av et kraftig skudd som suste inn i målet. Kampen endte 7−4.

I en kamp uten betydning vant Slovenia 4−1 over Sør-Korea og dominerte skuddstatistikken 43-18. Sør-Korea spilte med utholdenhet og målbevissthet i åpningsperioden og klarte akkurat som i de to første kampene mot Danmark og Norge å score kampens første mål da Jin Huo Ahn satte inn returen med 57 sekunder igjen av første periode etter at Matija Pintarič hadde reddet et skudd med spaken. Men etter å ha spilt feilfri hockey gjennom halvparten av kampen begynte pådro Sangwook Kim en 2+2 minutters utvisning for høy kolle som tillot Slovenia å score to kjappe mål av Žiga Jeglič og Rok Tičar. I en kontring fikk Robert Sabolič et skudd på mål og satte deretter inn sin egen retur til tomålsledelse. Sør-Korea hadde en mulighet til å komme tilbake i kampen i tredje periode da Slovenia pådro seg tre utvisninger på rad men ikke klarte å konvertere overtallsspillet. Kaptein Anže Kopitar satte inn det siste målet i tomt bur.

Den siste kampen mellom Norge og Danmark var en finale om OL-billetten, og friskmeldingen av både Thoresen og Zuccarello tente det norske håpet. I første periode var det ingen av partene som klarte å sikre seg et tydelig overtak, og kampbildet var preget av at selv de minste detaljer kunne ha en enorm innvirkning på resultatet. I løpet av de første 20 minuttene skapte Norge flere klare målsjanser enn danskene: et skudd traff vantet bak mål og endte hos Zuccarello, men hans scoringsforsøk snek seg centimetere utenfor mål. Senere var Zuccarello nære på å assistere en scoring da han kom ut av utvisningsboksen og sendte pucken til Mathias Trettenes som var fri foran danskenes mål. Han skøt til på direkten mot det åpne målet, men danskenes back Jesper Jensen Aabo blokkerte skuddet. Norge presset på for å ta ledelsen, men Sebastian Dahm i det danske målet stod i veien. I andre periode hadde begge lag gode sjanser. Først presset danske Stefan Lassen og Nicklas Jensen på hvoretter Mathis Olimb og Sondre Olden var nære på å score for Norge. Kort etter slurvet Norge og Morten Poulsen fikk gå upresset mot det norske målet, men Haukeland reddet forsøket. Fem minutter før sluttspilt midtperiode fikk danskene slurvet Norge i offensiv sone i overtallsspill og NHL-profilen Frans Nielsen kom alene mot Haukeland, men veteranen klønet det til foran målet. På tampen av overtallsperioden fikk Rosseli Olsen og Ken André Olimb satt Dahm på prøve, som klarte å redde forsøkene. Med 02:11 igjen av perioden brøt Frederik Storm inn foran den norske backen Erlend Lesund og satte pucken mellom beina på Haukeland, og lagene gikk til pause på stillingen 0–1. I tredje periode forsøkte Norge å utlikne, men godt dansk forsvarsspill forhindret flere norske scoringsmuligheter. I overtallsspill forsøkte Thoresen seg på et slagskudd som traff stolpen. Ti minutter før slutt fikk backen Johannes Johannesen pucken foran målet og forsøkte å utligne, men skøt over tverrliggeren. Med 03:12 igjen av kampen satte NHL-stjernen Nikolaj Ehlers spikeren i kisten da en norsk feil gjorde at han hadde fritt løp mot Haukeland og økte til 0–2. Norge forsøkte å redusere, men måtte gå av isen målløse mens danskene kunne feire sin første OL-deltakelse noensinne.

Dommere
Følgende dommere og linjedommere ble utnevnt til å dømme kampene:

Lagoppsett
De fleste av de tilgjengelige spillerne under NHL- og AHL-kontrakt takket ja til å delta i kvalifiseringen. Den største NHL-stjernen i gruppe F var Slovenias Anže Kopitar (Los Angeles Kings). Danmark stilte som i 2016 med det som ble beskrevet som et av de sterkeste danske landslagene noensinne. I den danske troppen var det fem NHL spillere: førsterekken bestående av Nikolaj Ehlers (Winnipeg Jets), Oliver Bjorkstrand (Columbus Blue Jackets) og Frans Nielsen (Detroit Red Wings), samt de unge talentene Alexander True (Seattle Kraken) og Joachim Blichfeld (San Jose Sharks). Kun Lars Eller (Washington Capitals) og målvakt Frederik Andersen (Carolina Hurricanes) meldte avbud til turneringen av henholdsvist familiære årsaker og rehabilitering etter skade. Dessuten hadde troppen flere KHL-spillere og tidligere NHL-spillere som Peter Regin, Mikkel Bødker, Oliver Lauridsen, Nicklas Jensen og Philip Larsen. Danmark ble beskrevet som favoritter innen turneringen. Ut over Eller og Andersen måtte også den rutinerte landslagsspilleren Nichlas Hardt melde avbud på grunn av en skade.

Norge stilte med NHL-spilleren Mats Zuccarello (Minnesota Wild), mens Patrick Thoresen, Andreas Martinsen og Johannes Johannesen var tilbake på landslaget. Flere spillere måtte melde avbud til OL-kvalifiseringen, blant annet kaptein Jonas Holøs (skade), Alexander Bonsaksen (rehabilitering etter kneoperasjon), Mattias Nørstebø, Mathias Emilio Pettersen og Ole Julian Bjørgvik Holm (innkalt til treningsleir med deres respektive NHL-klubber Calgary Flames og Columbus Blue Jackets).

Kamper

Alle klokkeslett er gitt i lokal tid UTC+01.00.

Statistikk
Toppscorere

Kilde: IIHF.com

Beste målvakter
De fire beste målmaktene som har spilt 40 % eller mer av lagets totale spilleminutter.

Kilde: IIHF.com

Sluttresultater
Turneringens sluttresultater ifølge IIHF fordelt på følgende kriterier:

1.–4. plass: Resultater for finalen og bronsefinalen
5.–8. plass: Røk ut i kvartfinalen, rangert etter plassering; deretter poeng og målforskjell i gruppespillet
9.–12. plass: Røk ut i kvalifiseringskampen til kvartfinalen; rangert etter plassering, deretter poeng og målforskjell i gruppespillet
13.–21. plass: Røk ut i den endelige olympisk kvalifiseringsrunden; rangert etter plassering, deretter poeng og målforskjell
22.–30. plass: Røk ut i tredje førkvalifiseringsrunde; rangert etter plassering, deretter poeng og målforskjell
31.–38. plass: Røk ut i andre førkvalifiseringsrunde; rangert etter plassering, deretter poeng og målforskjell
39.–44. plass: Røk ut i første førkvalifiseringsrunde; rangert etter plassering, deretter poeng og målforskjell

Vinter-OL 2022

Endelig olympisk kvalifisering

Tredje førkvalifiseringsrunde

Andre førkvalifiseringsrunde

Første førkvalifiseringsrunde

Se også
 Ishockey under Vinter-OL 2022 – Menn

Referanser

Eksterne lenker
 
 
 
 
 
 
 
 
 
 
 
 

Ishockey under Vinter-OL 2022